Fimm ára drengur höfuðkúpubrotnaði í Paradísarlandi
Fimm ára drengur höfuðkúpubrotnaði í Paradísarlandi á Glerártorgi síðastliðinn þriðjudag. Drengurinn var að leika sér í hoppkastala en kastaðist út úr honum er eldri og þyngri drengur hoppaði í kastalanum á sama tíma. Þetta kemur fram í frétt Vikudags .
Höfuð drengsins skall í gólfið með þeim afleiðingum að hann höfuðkúpubrotnaði. Drengurinn var í afmælisveislu í Paradísarlandi, en algengt er að börn og unglingar haldi þar slíkar veislur.
Drengurinn  var strax fluttur á Sjúkrahúsið á Akureyri og segir Sigurður E. Sigurðsson, framkvæmdastjóri lækninga, að hann hafi hlotið slæman heilahristing við höggið, auk þess sem höfuðkúpan hafi brotnað.  Drengurinn var útskrifaður af sjúkrahúsinu í gær.
Ásdís Rögnvaldsdóttir hjá Paradísarlandi harmar slysið. "Við erum auðvitað mjög slegin vegna þessa og okkur er brugðið, hugur okkar hefur verið hjá drengnum og fjölskyldu hans. Í kjölfarið var farið yfir allar vinnu- og öryggisreglur staðarins og búið er að breyta reglum sem gilda í afmælum. Þá hafa dýnur verið settar á stærra svæði. Okkar markmið er auðvitað að allir skemmti sér í Paradísarlandi og fyllsta öryggis sé gætt. Því miður gerðist þetta og við hörmum það mjög," segir hún í samtali við Vikudag.
Fimm ára drengur höfuðkúpubrotnaði í Paradísarlandi á Glerártorgi síðastliðinn þriðjudag.
Drengurinn var að leika sér í hoppkastala en kastaðist út úr honum er eldri og þyngri drengur hoppaði í kastalanum á sama tíma.
Drengurinn  var strax fluttur á Sjúkrahúsið á Akureyri.
Drengurinn var útskrifaður af sjúkrahúsinu í gær.
Ásdís Rögnvaldsdóttir hjá Paradísarlandi harmar slysið.